CELEX: 32020R2014
Language: da
Date: 2020-08-21 00:00:00
Title: Kommissionens delegerede forordning (EU) 2020/2014 af 21. august 2020 om de nærmere bestemmelser for gennemførelsen af landingsforpligtelsen i visse typer fiskeri i Nordsøen i perioden 2021-2023

10.12.2020   
               
               
                  DA
               
               
                  Den Europæiske Unions Tidende
               
               
                  L 415/10
               
            
         KOMMISSIONENS DELEGEREDE FORORDNING (EU) 2020/2014
         af 21. august 2020
         om de nærmere bestemmelser for gennemførelsen af landingsforpligtelsen i visse typer fiskeri i Nordsøen i perioden 2021-2023
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/973 af 4. juli 2018 om en flerårig plan for demersale bestande i Nordsøen og fiskeriet efter disse bestande med nærmere bestemmelser for gennemførelsen af landingsforpligtelsen i Nordsøen og om ophævelse af Rådets forordning (EF) nr. 676/2007 og (EF) nr. 1342/2008 (1), særlig artikel 11,
         ud fra følgende betragtninger:
         
                     (1)
                  
                  
                     Målet med Europa-Parlamentets og Rådets forordning (EU) nr. 1380/2013 (2) er gradvis at eliminere udsmid i alt EU-fiskeri, ved at der indføres en landingsforpligtelse for fangster af arter, der er omfattet af fangstbegrænsninger.
                  
               
                     (2)
                  
                  
                     Der skal i henhold til artikel 9 i forordning (EU) nr. 1380/2013 vedtages flerårige planer med bevarelsesforanstaltninger for fiskeriet efter visse bestande i et relevant geografisk område. I disse flerårige planer fastsættes de nærmere bestemmelser for gennemførelsen af landingsforpligtelsen, og Kommissionen kan tillægges beføjelser til yderligere at præcisere disse bestemmelser på grundlag af fælles henstillinger, der er udarbejdet af medlemsstaterne.
                  
               
                     (3)
                  
                  
                     Ved forordning (EU) 2018/973 fastsættes en flerårig plan for demersale bestande i Nordsøen og fiskeriet efter disse bestande. Ved artikel 11 i denne forordning tillægges Kommissionen beføjelser til på grundlag af fælles henstillinger fra medlemsstaterne at vedtage delegerede retsakter med henblik på at supplere nævnte forordning ved for alle bestande af arter i Nordsøen, der er omfattet af landingsforpligtelsen i henhold til artikel 15, stk. 1, i forordning (EU) nr. 1380/2013, at fastlægge de nærmere bestemmelser for gennemførelsen af nævnte forpligtelse som fastsat i artikel 15, stk. 5, litra a)-e), i forordning (EU) nr. 1380/2013.
                  
               
                     (4)
                  
                  
                     Som fastsat i forordning (EU) 2018/973 omfatter Nordsøen Det Internationale Havundersøgelsesråds (»ICES«) afsnit 2a og 3a og underområde 4.
                  
               
                     (5)
                  
                  
                     Ved Kommissionens delegerede forordning (EU) 2019/2238 (3) fastsættes de nærmere bestemmelser for gennemførelsen af landingsforpligtelsen i fiskeriet efter visse demersale arter i Nordsøen for perioden 2020-2021 på grundlag af en fælles henstilling fra Belgien, Danmark, Frankrig, Tyskland, Nederlandene, Sverige og Det Forenede Kongerige (4), som har en direkte forvaltningsmæssig interesse i det relevante fiskeri i Nordsøen.
                  
               
                     (6)
                  
                  
                     Efter at have hørt Det Rådgivende Råd for Nordsøen og Det Rådgivende Råd for Pelagiske Bestande forelagde Belgien, Danmark, Frankrig, Tyskland, Nederlandene og Sverige den 4. maj 2020 Kommissionen en fælles henstilling med de nærmere bestemmelser om fastsættelse af en udsmidsplan for pelagiske og demersale arter i Nordsøen for perioden 2021-2023. Medlemsstaterne har den 23. juli 2020 fremsendt en revideret version af den fælles henstilling.
                  
               
                     (7)
                  
                  
                     Der er indhentet videnskabelige bidrag fra relevante videnskabelige organer, og disse er gennemgået af Den Videnskabelige, Tekniske og Økonomiske Komité for Fiskeri (»STECF«) (5). Kommissionen forelagde den 28. juli 2020 de pågældende foranstaltninger for en ekspertgruppe bestående af repræsentanter for de 27 medlemsstater på et møde med Europa-Parlamentet som observatør.
                  
               
                     (8)
                  
                  
                     Kommissionen har i henhold til artikel 18 i forordning (EU) nr. 1380/2013 taget hensyn til både STECF's vurdering og til kravet om, at medlemsstaterne sikrer fuld gennemførelse af landingsforpligtelsen. Den regionale gruppe af medlemsstater har baseret de fleste af deres anmodninger om de minimis-undtagelser på en potentiel stigning i omkostningerne som følge af håndteringen af uønskede fangster. Medlemsstaternes oplysninger i denne henseende er forbedret. STECF bemærker dog, at der stadig er behov for forbedret dataindsamling i visse tilfælde, og at forbedret selektivitet bør være en prioritet med henblik på at reducere antallet af uønskede fangster. Derfor vil undtagelser i sådanne tilfælde blive indrømmet efter en individuel vurdering for et eller to år. Medlemsstaterne bør fremlægge yderligere oplysninger fra løbende forsøg og videnskabelige undersøgelser.
                  
               
                     (9)
                  
                  
                     Ved delegeret forordning (EU) 2019/2238 fastsættes en undtagelse begrundet i høje overlevelsesrater, jf. artikel 15, stk. 4, litra b), i forordning (EF) nr. 1380/2013, for jomfruhummer taget med tejner i ICES-afsnit 2a og 3a og i ICES-underområde 4, idet undtagelsen er understøttet af videnskabelig dokumentation for høje overlevelsesrater. Medlemsstaterne anmodede om at videreføre denne undtagelse. STECF har evalueret medlemsstaternes dokumentation i tidligere år og har konkluderet (6), at undtagelsen er berettiget. Eftersom omstændighederne ikke har ændret sig, bør undtagelsen bibeholdes.
                  
               
                     (10)
                  
                  
                     Ved delegeret forordning (EU) 2019/2238 fastsættes en undtagelse begrundet i høje overlevelsesrater for jomfruhummer, der fanges med bundtrawl i ICES-underområde 4 og ICES-afsnit 2a og 3a, herunder visse med en selektivitetsanordning. Medlemsstaterne anmodede om at videreføre denne undtagelse og fremlagde ny dokumentation. STECF har analyseret medlemsstaternes nye dokumentation og har konkluderet (7), at der var blevet fremlagt supplerende oplysninger for fiskeri med skovltrawl i de østlige kystområder for jomfruhummer som krævet af STECF (8). STECF har i tidligere år konkluderet, at støtteoplysningerne var robuste, og at den valideringsteknik, der er anvendt, er fornuftig set i forhold til de øvrige flåder (9). Eftersom omstændighederne ikke har ændret sig, bør undtagelsen bibeholdes.
                  
               
                     (11)
                  
                  
                     Der er i delegeret forordning (EU) 2019/2238 fastsat en undtagelse begrundet i høje overlevelsesrater for almindelig tunge, der er mindre end den bevarelsesmæssige mindstereferencestørrelse, og som fanges med skovltrawl i ICES-afsnit 4c, idet undtagelsen er understøttet af videnskabelig dokumentation for høje overlevelsesrater ved udsmid. Medlemsstaterne anmodede Det Internationale Havundersøgelsesråd om at videreføre denne undtagelse. STECF har evalueret dokumentationen i tidligere år og konkluderet (10), at den var tilstrækkelig. Eftersom omstændighederne ikke har ændret sig, bør undtagelsen bibeholdes.
                  
               
                     (12)
                  
                  
                     Ved delegeret forordning (EU) 2019/2238 fastsættes en undtagelse begrundet i høje overlevelsesrater for bifangster af arter, der er omfattet af fangstbegrænsninger, i fiskeriet med tejner og ruser, idet undtagelsen er understøttet af videnskabelig dokumentation for høje overlevelsesrater ved udsmid. STECF har evalueret dokumentationen i tidligere år og konkluderet (11), at de foreliggende data viser, at dødeligheden ved udsmid af fisk sandsynligvis er lav, idet de faktiske fangster i dette fiskeri dog er ubetydelige. Eftersom fangsterne ikke er betydelige, og omstændighederne ikke har ændret sig, bør undtagelsen fortsat finde anvendelse.
                  
               
                     (13)
                  
                  
                     Ved delegeret forordning (EU) 2019/2238 fastsættes en undtagelse begrundet i høje overlevelsesrater for rødspætte, der fanges med garn og toggergarn i ICES-afsnit 3a og ICES-underområde 4. Medlemsstaterne anmodede om at videreføre denne undtagelse. STECF har evalueret dokumentationen i tidligere år og har konkluderet (12), at oplysningerne for de meget høje overlevelsesrater var fyldestgørende. Eftersom omstændighederne ikke har ændret sig, bør undtagelsen bibeholdes i forordningen.
                  
               
                     (14)
                  
                  
                     Ved delegeret forordning (EU) 2019/2238 fastsættes en undtagelse begrundet i høje overlevelsesrater for rødspætte, der fanges med snurrevod i ICES-afsnit 3a og ICES-underområde 4. Medlemsstaterne anmodede om at videreføre denne undtagelse. STECF har evalueret dokumentation i tidligere år og konkluderet (13), at dataene fra undersøgelsen af overlevelsesraterne er pålidelige. Eftersom omstændighederne ikke har ændret sig, bør undtagelsen derfor bibeholdes.
                  
               
                     (15)
                  
                  
                     Ved delegeret forordning (EU) 2019/2238 fastsættes en undtagelse begrundet i høje overlevelsesrater for fangster og bifangster af rødspætte, der fanges i fiskeriet efter fladfisk eller rundfisk med trawl med en maskestørrelse på mindst 120 mm i ICES-afsnit 3a og ICES-underområde 4. Medlemsstaterne anmodede om at videreføre denne undtagelse. I den fælles henstilling kræves der også en ny undtagelse begrundet i høje overlevelsesrater for rødspætte, der fanges med trawl med en maskestørrelse på 100-119 mm i ICES-afsnit 3a og ICES-underområde 4. Medlemsstaterne har forelagt yderligere videnskabelig dokumentation for de høje overlevelsesrater ved udsmid af rødspætte, der fanges i nævnte fiskeri. STECF bemærkede, at støtteundersøgelserne blev gennemført med en maskestørrelse på 90 mm. Det er derfor usandsynligt, at overlevelsesraterne er mindre med en maskestørrelse på mindst 100 mm. Idet sæson- og lufteksponering er de vigtigste faktorer, der har indflydelse på rødspættens overlevelse, og at overlevelsesraterne kan være lavere efter 60 minutters lufteksponering, bør undtagelserne være omfattet af nærværende forordning, og de uønskede fangster af rødspætte bør udsættes straks.
                  
               
                     (16)
                  
                  
                     Ved delegeret forordning (EU) 2019/2238 er der fastsat undtagelser begrundet i høje overlevelsesrater:
                     
                                 —
                              
                              
                                 rødspætte, der fanges med trawl, der har en maskestørrelse på mindst 90-99 mm og er udstyret med et Seltra-panel, i fiskeriet efter fladfisk eller rundfisk i EU-farvande i ICES-afsnit 3a
                              
                           
                                 —
                              
                              
                                 rødspætte, der fanges med trawl med en maskestørrelse på mindst 80-99 mm i fiskeriet efter fladfisk eller rundfisk i EU-farvande i ICES-underområde 4.
                              
                           
               
                     (17)
                  
                  
                     Medlemsstaterne anmodede om at videreføre denne undtagelse og forelagde ny videnskabelig dokumentation fra løbende undersøgelser. STECF bemærkede (14), at det stadig er nødvendigt at forbedre definitionen af at skelne mellem fiskeri af fladfisk og rundfisk fra fiskeri af jomfruhummer. Kommissionen bemærkede, at medlemsstaterne i den fælles henstilling gav tilsagn om at gennemføre yderligere tiltag i denne henseende. Denne undtagelse bør derfor bibeholdes.
                  
               
                     (18)
                  
                  
                     Delegeret forordning (EU) 2019/2238 indeholder en undtagelse begrundet i høje overlevelsesrater for fangster af rødspætte under den bevarelsesmæssige mindstereferencestørrelse, der fanges med bomtrawl med en maskestørrelse på 80-119 mm (BT2) i ICES-afsnit 2a og ICES-underområde 4:
                     
                                 —
                              
                              
                                 for rødspætte, der fanges med redskaber, der er udstyret med en flip-op-rup eller et benthos exit-panel, af fartøjer med en maskineffekt på over 221 kW
                              
                           
                                 —
                              
                              
                                 for rødspætte, der fanges af fartøjer fra medlemsstater, der gennemfører køreplanen for fuldt dokumenteret fiskeri
                              
                           
                                 —
                              
                              
                                 for fladfisk, der fanges med bomtrawl (BT2) af fartøjer med en maskineffekt på højst 221 kW eller en længde overalt på under 24 m, som er konstrueret til fiskeri i 12-sømileområdet, hvis det gennemsnitlige træk varer mindre end 90 minutter.
                              
                           
               
                     (19)
                  
                  
                     Medlemsstaterne anmodede om at videreføre denne undtagelse og forelagde ny dokumentation. STECF bemærkede (15), at der er løbende vigtige forskningsprojekter i gang, der bør bidrage med nyttige oplysninger om denne undtagelse. Derfor bør disse undtagelser bibeholdes. Medlemsstaterne bør fremsende relevante oplysninger fra løbende projekter så hurtigt som muligt og senest den 1. maj hvert år. Kommissionen bemærker også, at medlemsstaterne i den fælles henstilling gav tilsagn om at forelægge en tidsplan for gennemførelsen af køreplanen sammen med den næste årlige rapport senest den 1. maj 2021.
                  
               
                     (20)
                  
                  
                     Delegeret forordning (EU) 2019/2238 indeholder en undtagelse begrundet i høje overlevelsesrater for pighvar, der fanges med bomtrawl (TBB) med en fangstpose med en maskestørrelse på over 80 mm i ICES-underområde 4. Medlemsstaterne anmodede om at videreføre denne undtagelse og forelagde ny videnskabelig dokumentation. STECF bemærkede (16), at det ikke er klart, hvorvidt de angivne overlevelsesrater kan anvendes på denne anmodning. Kommissionen bemærkede, at medlemsstaterne i den fælles henstilling har givet tilsagn om at gennemføre yderligere forskning for at observere overlevelsesevnen hos pighvar, der smides ud igen, og for at give mere detaljerede oplysninger om overlevelsesrater i et nyt videnskabeligt projekt, der løber indtil udgangen af 2021. Derfor bør disse undtagelser bibeholdes indtil den 31. december 2022. Medlemsstaterne bør indsende årlige rapporter om fremskridt for de løbende tiltag senest den 1. maj hvert år.
                  
               
                     (21)
                  
                  
                     Delegeret forordning (EU) 2019/2238 indeholder en undtagelse begrundet i høje overlevelsesrater for fangster af rokker, der fanges med alle redskaber i ICES-afsnit 2a og 3a og ICES-underområde 4 Medlemsstaterne anmodede om at videreføre denne undtagelse og forelagde ny videnskabelig dokumentation. STECF har konkluderet (17), at der var gjort en betydelig indsats for at håndtere datahullerne med henblik på at opfylde målene i køreplanen. Denne undtagelse bør derfor bibeholdes. Det er dog nødvendigt med forbedringer i dataindsamling. Medlemsstater med en direkte forvaltningsmæssig interesse bør senest den 1. maj hvert år fremsende yderligere videnskabelig dokumentation, især for pletrokke, der har en væsentlig lavere overlevelsesrate. Kommissionen bemærker, at medlemsstaterne har givet tilsagn i den fælles henstilling om at rapportere om den aftalte køreplan, herunder for pletrokke.
                  
               
                     (22)
                  
                  
                     Kommissionens delegerede forordning (EU) nr. 1395/2014 (18) indeholder en undtagelse begrundet i høje overlevelsesrater for makrel og sild taget med not under visse betingelser efter en positiv vurdering fra STECF (19). I undersøgelserne blev det konkluderet, at overlevelsesraten afhænger af, hvor længe fiskene befinder sig i noten, og hvor mange fisk der er i nettet, to faktorer, der typisk er begrænsede i disse fiskerier. Medlemsstaterne anmodede om at videreføre denne undtagelse. Eftersom omstændighederne ikke har ændret sig, bør undtagelsen bibeholdes. Medlemsstater, der har en direkte forvaltningsmæssig interesse, skal forelægge opdaterede data om fiskeriet senest den 1. maj 2022.
                  
               
                     (23)
                  
                  
                     Ved delegeret forordning (EU) 2019/2238 fastsættes der de minimis-undtagelser for:
                     
                                 —
                              
                              
                                 almindelig tunge, der fanges med toggergarn og garn i ICES-afsnit 2a og 3a og ICES-underområde 4
                              
                           
                                 —
                              
                              
                                 almindelig tunge, der fanges med visse typer bomtrawl udstyret med flamsk panel, i ICES-underområde 4
                              
                           
                                 —
                              
                              
                                 kombinerede fangster af almindelig tunge, kuller, hvilling, torsk, sej og kulmule, der fanges med visse typer bundtrawl i ICES-afsnit 3a
                              
                           
                                 —
                              
                              
                                 kombinerede fangster af almindelig tunge, kuller, hvilling, torsk, sej, rødspætte, sild, sperling, guldlaks og blåhvilling tilsammen, der fanges med visse typer bundtrawl i ICES-afsnit 3a
                              
                           
                                 —
                              
                              
                                 hvilling, der fanges med visse typer bundtrawl i ICES-afsnit 3a
                              
                           
                                 —
                              
                              
                                 rødspætte, der fanges med visse typer bundtrawl i ICES-underområde 4
                              
                           
                                 —
                              
                              
                                 alle arter, der er omfattet af fangstbegrænsninger, og som fanges med visse typer bomtrawl i ICES-afsnit 4b og 4c.
                              
                           
                                 —
                              
                              
                                 lange, der fanges med visse typer bundtrawl i ICES-underområde 4.
                              
                           
               
                     (24)
                  
                  
                     Medlemsstaterne anmodede om at videreføre denne undtagelse. STECF har gennemgået dokumentationen i tidligere år og har konkluderet (20) (21) (22), at de fremlagte dokumenter indeholdt velbegrundede argumenter for, at det er vanskeligt at opnå yderligere forbedringer i selektiviteten, eller at der er uforholdsmæssigt store omkostninger forbundet med håndteringen af uønskede fangster, Eftersom omstændighederne ikke har ændret sig, bør de minimis-undtagelserne videreføres i overensstemmelse med de procentsatser og nødvendige ændringer, der er foreslået i den nye fælles henstilling, jf. artikel 15, stk. 5, litra c), i forordning (EU) nr. 1380/2013.
                  
               
                     (25)
                  
                  
                     Delegeret forordning (EU) 2019/2238 indeholder en de minimis-undtagelse for hvilling og torsk, der fanges med bundtrawl i ICES-afsnit 4c Medlemsstaterne anmodede om at videreføre denne undtagelse. STECF har gennemgået oplysningerne i tidligere år (23), og undtagelsen blev ydet på det grundlag, at det var vanskeligt at forbedre selektivitet. I betragtning af den nuværende tilstand for torsk (24) bemærkede STECF imidlertid i sin rapport 20-04, at medlemsstaterne bør træffe foranstaltninger med henblik på at reducere uønskede fangster. Undtagelsen bør derfor indrømmes for et år, og medlemsstater med en interesse i dette fiskeri bør fremsende yderligere oplysninger om fangstsammensætningen med henblik på STECF's vurdering senest den 1. maj 2021.
                  
               
                     (26)
                  
                  
                     Delegeret forordning (EU) 2019/2238 indeholder en de minimis-undtagelse for hvilling og torsk under den bevarelsesmæssige mindstereferencestørrelse, der fanges med bundtrawl eller vod i ICES-underområde 4a og 4b. Medlemsstaterne anmodede om at videreføre denne undtagelse og forelagde ny dokumentation. STECF gennemgik medlemsstaternes dokumentation og bemærkede, at der var en ny løbende undersøgelse i gang, men at det stadig er nødvendigt at forbedre dokumentationen. I betragtning af den nuværende tilstand for torsk (25) bemærkede STECF i sin rapport 20-04, at medlemsstaterne bør træffe foranstaltninger med henblik på at reducere uønskede fangster. Undtagelsen bør derfor indrømmes for to år og kun for hvilling til en reduceret procentsats.
                  
               
                     (27)
                  
                  
                     Delegeret forordning (EU) 2019/2238 indeholder en de minimis-undtagelse for hvilling under den bevarelsesmæssige mindstereferencestørrelse, der fanges af fartøjer, der anvender bomtrawl med en maskestørrelse på 80-119 mm i ICES-underområde 4. Medlemsstaterne anmodede om at videreføre denne undtagelse og forelagde ny dokumentation. STECF bemærkede (26), at der kan dokumenteres øgede omkostninger. Medlemsstaterne påpegede en potentiel risiko for dette fiskeri samt for løbende undersøgelser om gennemførelsen af selektivitetstiltag, der bør give nyttige oplysninger om denne undtagelse. STECF bemærkede dog, at de indsendte oplysninger er begrænsede og kun omfatter den nederlandske flåde. Der bør derfor indrømmes en undtagelse for et år. Medlemsstaterne bør indsende yderligere dokumentation for uforholdsmæssigt store omkostninger og forbedret selektivitet senest den 1. maj 2021.
                  
               
                     (28)
                  
                  
                     Delegeret forordning (EU) nr. 1395/2014 indeholder en de minimis-undtagelse for makrel, hestemakrel, sild og hvilling, der fanges med trawlere med en længde overalt på op til 25 m, som anvender flydetrawl i ICES-underområder 4b og 4c og syd for 54°N. Medlemsstaterne anmodede om at videreføre denne undtagelse og forelagde ny dokumentation. STECF konkluderede (27), at det er rimeligt at antage, at det er vanskeligt at opnå yderligere forbedringer af selektiviteten, og at omkostningerne for sortering af fangsterne vil være høje, når man tager det pågældende fiskeri i betragtning. STECF bemærkede dog, at der stilles begrænsede nye oplysninger til rådighed. Medlemsstaterne bør indsende yderligere kvantitativ dokumentation til støtte for de minimis-undtagelsen. Der bør derfor indrømmes en undtagelse for to år. Medlemsstaterne bør indsende yderligere oplysninger med henblik på STECF's vurdering, dog senest den 1. maj 2022
                  
               
                     (29)
                  
                  
                     I delegeret forordning (EU) 2019/2238 indrømmes der en de minimis-undtagelse for kombinerede fangster af brisling, tobis, sperling og blåhvilling i fiskeri efter demersale arter med trawl i ICES-afsnit 3a og ICES-underområde 4. Medlemsstaterne anmodede om at videreføre denne undtagelse og forelagde ny dokumentation. STECF konkluderede (28), at det er rimeligt at antage, at det er vanskeligt at opnå yderligere forbedringer af selektiviteten, og at omkostningerne for sortering af fangsterne vil være høje, når man tager det pågældende fiskeri i betragtning. STECF bemærkede dog, at der var behov for yderligere kvantitative data til støtte for undtagelsen. Der bør derfor indrømmes en undtagelse for to år. Medlemsstaterne bør indsende opdaterede videnskabelig oplysninger og relevante støttedokumenter senest den 1. maj 2022.
                  
               
                     (30)
                  
                  
                     I delegeret forordning (EU) 2019/2238 blev der indrømmet en de minimis-undtagelse for lange, der fanges med langliner i ICES-underområde 4c Medlemsstaterne anmodede om at videreføre denne undtagelse og forelagde ny dokumentation. STECF har gennemgået medlemsstaternes oplysninger og har konkluderet (29), at selv om oplysningerne er begrænsede, er argumenterne vedrørende problemerne med at forbedre selektiviteten pålidelige. Der bør derfor indrømmes en undtagelse for to år. Medlemsstaterne bør fremlægge yderligere oplysninger til støtte for denne undtagelse senest den 1. maj 2022.
                  
               
                     (31)
                  
                  
                     I delegeret forordning (EU) 2019/2238 blev der indrømmet de minimis-undtagelser for makrel og hestemakrel, der fanges med bundtrawl med en maskestørrelse på 80-99 mm i ICES-underområde 4. Medlemsstaterne anmodede om at videreføre denne undtagelse og forelagde ny dokumentation. STECF gennemgik medlemsstaternes dokumentation og konkluderede (30), at der kan dokumenteres øgede omkostninger i forbindelse med håndtering og oplagring af uønskede fangster, men at de fremsendte oplysninger var begrænset til visse områder og flåder. Der bør derfor indrømmes en undtagelse for to år, og den skal finde anvendelse på disse områder og flåder. Medlemsstaterne bør fremlægge yderligere oplysninger til støtte for denne undtagelse senest den 1. maj 2022.
                  
               
                     (32)
                  
                  
                     Den fælles henstilling indeholder en ny de minimis-undtagelse for blåhvilling i det pelagiske fiskeri til industriformål med trawlere. STECF analyserede medlemsstaternes dokumentation og konkluderede (31), at oplysninger til støtte for argumenterne for at selektivitet er vanskeligt at opnå, og at uforholdsmæssigt store omkostning ved håndtering af uønskede fangster var begrænset. STECF bemærkede dog at det ville være vanskeligt at opnå yderligere forbedringer af selektiviteten, når man tager de tekniske og sanitære forhold for fabrikstrawleren i betragtning. Der kan indrømmes en undtagelse for to år med henblik på at tilpasse sig de andre havområder og give medlemsstaterne tilstrækkelig tid til at klarlægge uoverensstemmelserne i oplysningerne som påpeget af STECF. Medlemsstaterne bør fremlægge yderligere oplysninger senest den 1. maj 2022.
                  
               
                     (33)
                  
                  
                     For at sikre pålidelige skøn over niveauet af udsmid med henblik på fastsættelsen af de samlede tilladte fangstmængder bør medlemsstaterne — i de tilfælde, hvor de minimis-undtagelsen er baseret på ekstrapolering af ufuldstændige oplysninger om situationer og flåder — sørge for, at der indsendes nøjagtige og kontrollerbare data for hele den flåde, der er omfattet af nævnte bestemmelse.
                  
               
                     (34)
                  
                  
                     De foranstaltninger, der foreslås i den nye fælles henstilling, er i overensstemmelse med artikel 15, stk. 4, artikel 15, stk. 5, litra c), og artikel 18, stk. 3, i forordning (EU) nr. 1380/2013 og forordning (EU) 2018/973, særlig sidstnævnte forordnings artikel 11, og kan derfor indgå i nærværende forordning.
                  
               
                     (35)
                  
                  
                     I henhold til artikel 16, stk. 2, i forordning (EU) 2018/973 tillægges Kommissionen beføjelser til at vedtage delegerede retsakter vedrørende landingsforpligtelsen for en periode på fem år fra den 5. august 2018. Derfor bør virkningen af undtagelser fra landingsforpligtelsen, der er begrundet i høje overlevelsesrater, og virkningen af de minimis-undtagelser tages op til gennemgang.
                  
               
                     (36)
                  
                  
                     Delegeret forordning (EU) 2019/2238 bør derfor ophæves og erstattes af en ny forordning. I artikel 11 og 12 i delegeret forordning (EU) 2019/2238 fastsættes der tekniske foranstaltninger for at øge redskabernes selektivitet og reducere mængden af uønskede fangster i Skagerrak samt tillade anvendelsen af SepNep. Disse tiltag bør fortsat finde anvendelse indtil udgangen af 2021 som oprindeligt anført i delegeret forordning (EU) 2019/2238, eller indtil en ny delegeret retsakt, der skal vedtages i henhold til Europa-Parlamentets og Rådets forordning (EU) 2019/1241 (32), indeholder disse tekniske foranstaltninger.
                  
               
                     (37)
                  
                  
                     Eftersom foranstaltningerne i denne forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør denne forordning træde i kraft umiddelbart efter offentliggørelsen. Den bør finde anvendelse fra den 1. januar 2021 —
                  
               VEDTAGET DENNE FORORDNING:
         
            Artikel 1
            Gennemførelse af landingsforpligtelsen
            Landingsforpligtelsen i artikel 15, stk. 1, i forordning (EU) nr. 1380/2013 finder i perioden 2021-2023 anvendelse på fiskeriet i EU-farvande i Nordsøen (ICES-afsnit 2a og 3a og ICES-underområde 4) efter demersale og pelagiske arter, der er omfattet af fangstbegrænsninger, i overensstemmelse med nærværende forordning.
         
         
            Artikel 2
            Definitioner
            I denne forordning forstås ved:
            
                        1)
                     
                     
                        »Netgrid-sorteringsrist«: en selektionsanordning, der består af en sektion med fire paneler placeret i et trawl med to paneler med et skråt diamantmasket panel med en maskestørrelse på mindst 200 mm, der fører til et flugthul øverst i trawlet.
                     
                  
                        2)
                     
                     
                        »Flamsk panel« (Flemish panel): den sidste koniske netsektion på et bomtrawl, hvis:
                        
                                    —
                                 
                                 
                                    den bageste del er direkte fastgjort til fangstposen
                                 
                              
                                    —
                                 
                                 
                                    de øvre og nedre netsektioner har en maskestørrelse på mindst 120 mm målt mellem knuderne
                                 
                              
                                    —
                                 
                                 
                                    udstrakte længde måler mindst 3 m.
                                 
                              
                  
                        3)
                     
                     
                        »Benthos exit-panel«: et panel med større masker eller kvadratmasker, der er placeret i trawlets underpanel, sædvanligvis et bomtrawl, og som har til formål at lade bentiske organismer og havbundsmateriale slippe ud, før det når ned i fangstposen.
                     
                  
                        4)
                     
                     
                        »SepNep«: en skovltrawl, der:
                        
                                    —
                                 
                                 
                                    er konstrueret med et maskestørrelsesinterval på 80-99 mm +≥ 100 mm
                                 
                              
                                    —
                                 
                                 
                                    er udstyret med en række fangstposer med et maskestørrelsesinterval på mindst 80 mm til 120 mm fastgjort til et enkelt forlængelsesstykke, hvor den øverste fangstpose har en maskestørrelse på mindst 120 mm og er forsynet med et sorteringspanel med en maskestørrelse på højst 105 mm, samt
                                 
                              
                                    —
                                 
                                 
                                    kan udstyres yderligere med en fakultativ selektionsrist med mindst 17 mm mellem tremmerne, forudsat at den er konstrueret på en sådan måde, at små jomfruhummere kan undslippe.
                                 
                              
                  
         
            Artikel 3
            Undtagelser begrundet i høje overlevelsesrater for jomfruhummer
            
               1.   Den undtagelse begrundet i høje overlevelsesrater, der er omhandlet i artikel 15, stk. 4, litra b), i forordning (EU) nr. 1380/2013, finder anvendelse i EU-farvande i Nordsøen (ICES-afsnit 2a og 3a og ICES-underområde 4) på følgende fangster af jomfruhummer (Nephrops norvegicus):
               
                           a)
                        
                        
                           fangster taget med tejner (FPO (33))
                        
                     
                           b)
                        
                        
                           fangster taget med bundtrawl (OTB, OTT, TBN), der er udstyret med:
                           
                                       i)
                                    
                                    
                                       en fangstpose med en maskestørrelse på mindst 80 mm eller
                                    
                                 
                                       ii)
                                    
                                    
                                       en fangstpose med en maskestørrelse på mindst 70 mm, der er udstyret med en artsselektiv rist med højst 35 mm mellem tremmerne.
                                    
                                 
                     
            
               2.   Ved udsmid af jomfruhummer, der fanges som omhandlet i stk. 1, genudsættes individerne straks i hel tilstand i det område, hvori de er fanget.
            
         
         
            Artikel 4
            Undtagelse begrundet i høje overlevelsesrater for almindelig tunge
            
               1.   Den undtagelse begrundet i høje overlevelsesrater, der er omhandlet i artikel 15, stk. 4, litra b), i forordning (EU) nr. 1380/2013, finder anvendelse på fangster af almindelig tunge (Solea solea) under den bevarelsesmæssige mindstereferencestørrelse, der fanges i EU-farvande i ICES-afsnit 4c inden for seks sømil fra kysten, men uden for udpegede yngleområder, med skovltrawl (OTB), hvis fangstpose har en maskestørrelse på 80-99 mm.
            
            
               2.   Undtagelsen i stk. 1 finder kun anvendelse på fartøjer med en længde på højst 10 meter og en maskineffekt på højst 221 kW, der fisker på indtil 30 meters dybde, idet hvert træk højst må vare i 1 time og 30 minutter.
            
            
               3.   Ved udsmid af almindelig tunge, der fanges som omhandlet i stk. 1, genudsættes fiskene straks.
            
         
         
            Artikel 5
            Undtagelse begrundet i høje overlevelsesrater for bifangster af alle arter omfattet af fangstbegrænsninger i fiskeriet med tejner og ruser
            
               1.   Den undtagelse begrundet i høje overlevelsesrater, der er omhandlet i artikel 15, stk. 4, litra b), i forordning (EU) nr. 1380/2013, finder anvendelse på fangster af alle arter, der er omfattet af fangstbegrænsninger, og som fanges i EU-farvande i ICES-afsnit 3a og ICES-underområde 4 med tejner og ruser (FPO, FYK).
            
            
               2.   Ved udsmid af fisk, der fanges som omhandlet i stk. 1, genudsættes fiskene straks under havets overflade.
            
         
         
            Artikel 6
            Undtagelse begrundet i høje overlevelsesrater for fangster og bifangster af rødspætte
            
               1.   Den undtagelse begrundet i høje overlevelsesrater, der er omhandlet i artikel 15, stk. 4, litra b), i forordning (EU) nr. 1380/2013, finder anvendelse i EU-farvande i ICES-afsnit 3a og ICES-underområde 4 på:
               
                           a)
                        
                        
                           rødspætte (Pleuronectes platessa), der fanges med garn (GNS, GTR, GTN, GEN)
                        
                     
                           b)
                        
                        
                           rødspætte, der fanges med snurrevod
                        
                     
                           c)
                        
                        
                           rødspætte, der fanges med bundtrawl (OTB, PTB):
                           
                                       i)
                                    
                                    
                                       med en maskestørrelse på mindst 120 mm i fiskeriet efter fladfisk eller rundfisk i EU-farvande i ICEs-afsnit 3a og ICES-underområde 4
                                    
                                 
                                       ii)
                                    
                                    
                                       med en maskestørrelse på 90-119 mm og udstyret med et Seltra-panel med et overpanel med en maskestørrelse på 140 mm (kvadratmasket), 270 mm (diamantmasket) eller 300 mm (kvadratmasket) i fiskeriet efter fladfisk eller rundfisk i EU-farvande i ICES-afsnit 3a
                                    
                                 
                                       iii)
                                    
                                    
                                       med en maskestørrelse på mindst 80-119 mm i fiskeriet efter fladfisk eller rundfisk i EU-farvande i ICES-underområde 4.
                                    
                                 
                     
            
               2.   Ved udsmid af rødspætte, der fanges som omhandlet i stk. 1, genudsættes fiskene straks.
            
         
         
            Artikel 7
            Undtagelse begrundet i høje overlevelsesrater for rødspætte under den bevarelsesmæssige mindstereferencestørrelse
            
               1.   Den undtagelse begrundet i høje overlevelsesrater, der er omhandlet i artikel 15, stk. 4, litra b), i forordning (EU) nr. 1380/2013, finder anvendelse på fangster af rødspætte under den bevarelsesmæssige mindstereferencestørrelse, der fanges i EU-farvande i ICES-afsnit 2a og ICES-underområde 4 med bomtrawl (BT2) med en maskestørrelse på 80-119 mm, hvis rødspætterne fanges:
               
                           a)
                        
                        
                           af fartøjer, der anvender redskaber, der er udstyret med en flip-op-rup eller et benthos exit-panel, og har en maskineffekt på over 221 kW eller
                        
                     
                           b)
                        
                        
                           af fartøjer fra medlemsstater, der gennemfører køreplanen for fuldt dokumenteret fiskeri.
                        
                     
            
               2.   Undtagelsen i stk. 1 finder også anvendelse på fladfisk, der fanges med bomtrawl (BT2) af fartøjer med en maskineffekt på højst 221 kW eller en længde overalt på under 24 m, som er konstrueret til fiskeri i 12-sømileområdet, hvis det gennemsnitlige træk varer mindre end 90 minutter.
            
            
               3.   Medlemsstater, der har en direkte forvaltningsmæssig interesse, fremsender tidligst muligt hvert år, dog senest den 1. maj, yderligere videnskabelig dokumentation til støtte for undtagelsen i stk. 1 og 2. Den Videnskabelige, Tekniske og Økonomiske Komité for Fiskeri (»STECF«) vurderer den forelagte videnskabelige dokumentation senest den 31. juli hvert år.
            
            
               4.   Ved udsmid af rødspætte, der fanges som omhandlet i stk. 1 og 2, genudsættes fiskene straks.
            
         
         
            Artikel 8
            Undtagelse begrundet i høje overlevelsesrater for pighvar
            
               1.   Den undtagelse begrundet i høje overlevelsesrater, der er omhandlet i artikel 15, stk. 4, litra b), i forordning (EU) nr. 1380/2013, finder anvendelse på fangster af pighvar (Scophthalmus maximus), der fanges i EU-farvande i ICES-underområde 4 med bomtrawl, hvis fangstpose har en maskestørrelse på mindst 80 mm (TBB).
            
            
               2.   Undtagelsen i stk. 1 anvendes midlertidigt indtil den 31. december 2022. Medlemsstater, der har en direkte forvaltningsmæssig interesse, fremsender tidligst muligt hvert år, dog senest den 1. maj, yderligere videnskabelig dokumentation til støtte for undtagelsen i stk. 1. STECF evaluerer den forelagte videnskabelige dokumentation senest den 31. juli hvert år.
            
            
               3.   Ved udsmid af pighvar, der fanges som omhandlet i stk. 1, genudsættes fiskene straks.
            
         
         
            Artikel 9
            Undtagelse begrundet i høje overlevelsesrater for rokker
            
               1.   Den undtagelse begrundet i høje overlevelsesrater, der er omhandlet i artikel 15, stk. 4, litra b), i forordning (EU) nr. 1380/2013, finder anvendelse på fangster af rokker, der fanges med alle redskaber i EU-farvande i Nordsøen (ICES-afsnit 2a og 3a og ICES-underområde 4).
            
            
               2.   Medlemsstater, der har en direkte forvaltningsmæssig interesse, fremsender tidligst muligt hvert år, dog senest den 1. maj, yderligere videnskabelig dokumentation, især for pletrokke, til støtte for undtagelsen i stk. 1. STECF evaluerer den forelagte videnskabelige dokumentation senest den 31. juli hvert år.
            
            
               3.   Ved udsmid af rokker, der fanges som omhandlet i stk. 1, genudsættes fiskene straks.
            
         
         
            Artikel 10
            Undtagelse begrundet i høje overlevelsesrater for fangster af makrel og sild i notfiskeri
            
               1.   Den undtagelse begrundet i høje overlevelsesrater, der er omhandlet i artikel 15, stk. 4, litra b), i forordning (EU) nr. 1380/2013, finder anvendelse på fangster af makrel og sild, der fanges i notfiskeri i EU-farvande i Nordsøen (ICES-afsnit 2a og 3a og ICES-underområde 4), hvis følgende betingelser alle er opfyldt:
               
                           a)
                        
                        
                           fangsten slippes fri, før en vis procentdel (fastsat i stk. 2 og 3 nedenfor) af noten er halet (»indhalingspunktet«)
                        
                     
                           b)
                        
                        
                           noten er udstyret med en synlig bøje, som markerer grænsen for indhalingspunktet
                        
                     
                           c)
                        
                        
                           fartøjet og noten er udstyret med et elektronisk registrerings- og dokumentationssystem, som viser, hvornår, hvor og hvor langt noten er blevet halet ved hvert træk.
                        
                     
            
               2.   Indhalingspunktet er nået, når 80 % af noten er halet i fiskeriet efter makrel, og når 90 % af noten er halet i fiskeriet efter sild.
            
            
               3.   Hvis den omringede fiskestime består af en blanding af begge arter, er indhalingspunktet nået, når 80 % af noten er halet.
            
            
               4.   Det er forbudt at slippe fangster af makrel og sild fri, efter at indhalingspunktet er nået.
            
            
               5.   Der tages stikprøve fra den omringede fisketime, før den slippes fri, med henblik på at foretage et skøn over sammensætningen af arter, fiskenes størrelse og mængden af fisk.
            
            
               6.   Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, dokumentation til støtte for videreførelsen af denne undtagelse.
            
         
         
            Artikel 11
            De minimis-undtagelser for fiskeri efter pelagiske og demersale arter
            Uanset artikel 15, stk. 1, i forordning (EU) nr. 1380/2013 er det tilladt at smide følgende mængder ud, jf. artikel 15, stk. 4, litra c), i nævnte forordning:
            
                        1)
                     
                     
                        I fiskeriet i EU-farvande i ICES-afsnit 2a og 3a og ICES-underområde 4 efter almindelig tunge fra fartøjer, der anvender toggergarn og garn (GN, GNS, GND, GNC, GTN, GTR, GEN, GNF):
                        for almindelig tunge under og over den bevarelsesmæssige mindstereferencestørrelse, en mængde, der højst udgør 3 % af de samlede årlige fangster af denne art.
                     
                  
                        2)
                     
                     
                        I fiskeriet i EU-farvande i ICES-underområde 4 efter almindelig tunge fra fartøjer, der anvender bomtrawl (TBB), der har en maskestørrelse på 80-119 mm og er udstyret med flamsk panel:
                        for almindelig tunge under den bevarelsesmæssige mindstereferencestørrelse, en mængde, der højst udgør 5 % af de samlede årlige fangster af denne art.
                     
                  
                        3)
                     
                     
                        I fiskeriet i EU-farvande i ICES-afsnit 3a efter jomfruhummer fra fartøjer, der anvender bundtrawl (OTB, OTT, TBN), der har en maskestørrelse på mindst 70 mm og er udstyret med en artsselektiv rist med højst 35 mm mellem tremmerne:
                        for almindelig tunge, kuller, hvilling, torsk, sej og kulmule under den bevarelsesmæssige mindstereferencestørrelse, en mængde, der tilsammen højst udgør 4 % af de samlede årlige fangster af jomfruhummer, almindelig tunge, kuller, hvilling, dybvandsreje, torsk, sej og kulmule.
                     
                  
                        4)
                     
                     
                        I fiskeriet i EU-farvande i ICES-afsnit 3a efter dybvandsreje fra fartøjer, der anvender bundtrawl (OTB, OTT), der har en maskestørrelse på mindst 35 mm og er udstyret med en artsselektiv rist med højst 19 mm mellem tremmerne og en ublokeret åbning, hvor fisk kan slippe ud:
                        for almindelig tunge, kuller, hvilling, torsk, rødspætte, sej, sild, sperling, guldlaks og blåhvilling under den bevarelsesmæssige mindstereferencestørrelse, hvor den findes, en mængde, der tilsammen højst udgør 5 % af de samlede årlige fangster af jomfruhummer, almindelig tunge, kuller, hvilling, torsk, sej, rødspætte, dybvandsreje, kulmule, sperling, guldlaks, sild og blåhvilling.
                     
                  
                        5)
                     
                     
                        I fiskeriet i EU-farvande i ICES-afsnit 3a fra fartøjer, der anvender bundtrawl (OTB, OTT, TBN, PTB), der har en maskestørrelse på 90-119 mm og er udstyret med et Seltra-panel med et overpanel med en maskestørrelse på 140 mm (kvadratmasket), 270 mm (diamantmasket) eller 300 mm (kvadratmasket) eller bundtrawl (OTB, OTT, TBN, PTB), der har en maskestørrelse på mindst 120 mm:
                        for hvilling under den bevarelsesmæssige mindstereferencestørrelse, en mængde, der højst udgør 2 % af de samlede årlige fangster af jomfruhummer, torsk, kuller, hvilling, sej, almindelig tunge, rødspætte og kulmule.
                     
                  
                        6)
                     
                     
                        I fiskeriet i EU-farvande i ICES-underområde 4 efter jomfruhummer fra fartøjer, der anvender bundtrawl, der har en maskestørrelse på 80-99 mm og er udstyret med SepNep:
                        for rødspætte under den bevarelsesmæssige mindstereferencestørrelse, en mængde, der højst udgør 3 % af de samlede årlige fangster af sej, rødspætte, kuller, hvilling, torsk, dybvandsreje, almindelig tunge og jomfruhummer.
                     
                  
                        7)
                     
                     
                        I fiskeriet i EU-farvande i ICES-afsnit 4b og 4c efter hesterejer fra fartøjer, der anvender bomtrawl:
                        for alle arter, der er omfattet af fangstbegrænsninger, en mængde, der højst udgør 6 % i 2021 og 2022 og 5 % i 2023 af de samlede årlige fangster af alle arter omfattet af fangstbegrænsninger, der fanges i nævnte fiskeri.
                     
                  
                        8)
                     
                     
                        I fiskeriet i EU-farvande i ICES-underområde 4 efter demersale arter fra fartøjer, der anvender bundtrawl (OTB, OTT, PTB) med en maskestørrelse på mindst 120 mm, og som fanger lange:
                        for lange under den bevarelsesmæssige mindstereferencestørrelse, en mængde, der højst udgør 3 % af de samlede årlige fangster af lange i nævnte fiskeri.
                     
                  
                        9)
                     
                     
                        I det blandede fiskeri i EU-farvande i ICES-afsnit 4c efter demersale arter fra fartøjer, der anvender bundtrawl eller vod (OTB, OTT, SDN, SSC) med en maskestørrelse på 70-99 mm (TR2):
                        for hvilling og torsk under den bevarelsesmæssige mindstereferencestørrelse, en mængde, der tilsammen højst udgør 5 % af de samlede årlige fangster af hvilling og torsk. Udsmid af torsk begrænses til højst 2 % af disse samlede årlige fangster.
                        De minimis-undtagelsen i dette nummer anvendes midlertidigt indtil den 31. december 2021. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2021, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2021.
                     
                  
                        10)
                     
                     
                        I det blandede fiskeri i EU-farvande i ICES-afsnit 4a og 4b efter demersale arter fra fartøjer, der anvender bundtrawl eller vod (OTB, OTT, SDN, SSC) med en maskestørrelse på 70-99 mm (TR2):
                        for hvilling under den bevarelsesmæssige mindstereferencestørrelse, en mængde, der højst udgør 4 % af de samlede årlige fangster af hvilling.
                        De minimis-undtagelsen i dette nummer anvendes midlertidigt indtil den 31. december 2022. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2022.
                     
                  
                        11)
                     
                     
                        I det blandede fiskeri i EU-farvande i ICES-underområde 4 efter demersale arter fra fartøjer, der anvender bomtrawl med en maskestørrelse på 80-119 mm:
                        for hvilling under den bevarelsesmæssige mindstereferencestørrelse, en mængde, der højst udgør 2 % af de samlede årlige fangster af rødspætte og tunge.
                        De minimis-undtagelsen i dette nummer anvendes midlertidigt indtil den 31. december 2021. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2021, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2021.
                     
                  
                        12)
                     
                     
                        I fiskeri efter pelagiske arter af trawlere med en længde overalt på op til 25 m, som anvender flydetrawl (OTM/PTM), og som fisker efter almindelig makrel, hestemakrel og sild i ICES-afsnit 4b og 4c og syd for 54°N:
                        for kombinerede fangster af makrel, hestemakrel, sild og hvilling, der højst udgør 1 % af de samlede årlige fangster for makrel, hestemakrel, sild og hvilling.
                        De minimis-undtagelsen i dette nummer anvendes midlertidigt indtil den 31. december 2022. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2022.
                     
                  
                        13)
                     
                     
                        I det blandede fiskeri i ICES-afsnit 3a og ICES-underområde 4 efter demersale arter med trawl (OTB, OTM, OTT, PTB, PTM, SDN, SPR, SSC, TB, TBN) med en maskestørrelse på over 80 mm og i fiskeriet efter dybvandsreje med redskaber, der er udstyret med en sorteringsrist med højst 19 mm mellem tremmerne eller en tilsvarende selektionsanordning og en anordning, der holder fisk tilbage, med en maskestørrelse på over 35 mm i ICES-afsnit 3a og 32 mm i ICES-underområde 4:
                        for brisling, tobis, sperling og blåhvilling, en mængde, der tilsammen højst udgør 1 % af de samlede årlige fangster, der fanges i det blandede fiskeri efter demersale arter og i fiskeriet efter dybvandsreje.
                        De minimis-undtagelsen i dette nummer anvendes midlertidigt indtil den 31. december 2022. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2022.
                     
                  
                        14)
                     
                     
                        I det demersale fiskeri efter kulmule fra fartøjer, der fisker med langliner (LLS) i ICES-underområde 4:
                        for lange (Molva molva) under den bevarelsesmæssige mindstereferencestørrelse, en mængde, der højst udgør 3 % af de samlede årlige fangster af lange, der fanges i nævnte demersale fiskeri.
                        De minimis-undtagelsen i dette nummer anvendes midlertidigt indtil den 31. december 2022. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2022.
                     
                  
                        15)
                     
                     
                        I det blandede fiskeri i ICES-afsnit 4b og 4c efter demersale arter med bundtrawl (OTB, OTT, PTB) med en maskestørrelse på 80-99 mm (TR2):
                        for hestemakrel (Trachurus spp.), en mængde, der højst udgør 6 % af de samlede årlige fangster af hestemakrel, der fanges i nævnte fiskeri.
                        De minimis-undtagelsen i dette nummer anvendes midlertidigt indtil den 31. december 2022. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2022.
                     
                  
                        16)
                     
                     
                        I det blandede fiskeri i ICES-afsnit 4b og 4c efter demersale arter med bundtrawl (OTB, OTT, PTB) med en maskestørrelse på 80-99 mm (TR2):
                        for makrel (Scomber scombrus), en mængde, der højst udgør 6 % af de samlede årlige fangster af makrel, der fanges i nævnte fiskeri.
                        De minimis-undtagelsen i dette nummer anvendes midlertidigt indtil den 31. december 2022. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2022.
                     
                  
                        17)
                     
                     
                        I det pelagiske fiskeri til industriformål med trawlere, der fisker efter blåhvilling i ICES-underområde 4 og forarbejdelse af arten om bord til råvare til surimifremstilling:
                        for blåhvilling (Micromesistius poutassou), en mængde, der højst udgør 5 % af de samlede årlige fangster af blåhvilling.
                        De minimis-undtagelsen i dette nummer anvendes midlertidigt indtil den 31. december 2022. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, yderligere videnskabelig dokumentation til støtte for undtagelsen. STECF evaluerer den forelagte videnskabelige dokumentation senest den 31. juli 2022.
                     
                  
         
            Artikel 12
            Ophævelse og overgangsbestemmelser
            Delegeret forordning (EU) 2019/2238 ophæves med virkning fra den 1. januar 2021.
            Artikel 11 og 12 i delegeret forordning EU 2019/2238 finder dog fortsat anvendelse indtil den 31. december 2021 eller indtil en delegeret retsakt, der skal vedtages i henhold til artikel 15, stk. 2, i forordning (EU) 2019/1241, træder i kraft, alt efter hvad der indtræffer først.
         
         
            Artikel 13
            Ikrafttræden og anvendelse
            Denne forordning træder i kraft dagen efter offentliggørelsen i Den Europæiske Unions Tidende.
            Artikel 1-11 finder anvendelse fra den 1. januar 2021 til den 31. december 2023.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. august 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 179 af 16.7.2018, s. 1.
         
            (2)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
         
            (3)  Kommissionens delegerede forordning (EU) 2019/2238 af 1. oktober 2019 om de nærmere bestemmelser for gennemførelsen af landingsforpligtelsen i fiskeriet efter visse demersale arter i Nordsøen i perioden 2020-2021 (EUT L 336 af 30.12.2019, s. 34).
         
            (4)  Det Forenede Kongerige ophørte med at være en medlemsstat den 1. februar 2020.
         
            (5)  https://stecf.jrc.ec.europa.eu/documents/43805/2537709/STECF+PLEN+19-02.pdf.
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf.
         
            (7)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (8)  https://stecf.jrc.ec.europa.eu/documents/43805/2537709/STECF+PLEN+19-02.pdf.
         
            (9)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (10)  https://stecf.jrc.ec.europa.eu/documents/43805/1099561/STECF+PLEN+15-02.pdf.
         
            (11)  https://stecf.jrc.ec.europa.eu/documents/43805/1780485/STECF+PLEN+17-02.pdf.
         
            (12)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (14)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (15)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (16)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (17)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (18)  Kommissionens delegerede forordning (EU) nr. 1395/2014 af 20. oktober 2014 om fastsættelse af en udsmidsplan for visse fiskerier efter små pelagiske arter og fiskeri til industriformål i Nordsøen (EUT L 370 af 30.12.2014, s. 35).
         
            (19)  https://stecf.jrc.ec.europa.eu/documents/43805/812327/STECF+PLEN+14-02.pdf.
         
            (20)  https://stecf.jrc.ec.europa.eu/documents/43805/1099561/STECF+PLEN+15-02.pdf.
         
            (21)  https://stecf.jrc.ec.europa.eu/documents/43805/2147402/STECF+PLEN+18-02.pdf.
         
            (22)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf.
         
            (23)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf/d7110d8a-c4da-498c-8b30-98d0b5c2fc22.
         
            (24)  http://ices.dk/sites/pub/Publication%20Reports/Advice/2020/2020/cod.27.47d20.pdf.
         
            (25)  http://ices.dk/sites/pub/Publication%20Reports/Advice/2020/2020/cod.27.47d20.pdf.
         
            (26)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (27)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (28)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (29)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (30)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (31)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf.
         
            (32)  Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005. (EUT L 198 af 25.7.2019, s. 105).
         
            (33)  De redskabskoder, der anvendes i denne forordning, er fastsat i bilag XI til Kommissionens gennemførelsesforordning (EU) nr. 404/2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik. For de fartøjer, der har en længde overalt på mindre end 10 m, er de redskabskoder, der anvendes i denne forordning, fastsat i FAO-klassificeringen af redskaber.